
 «Татарстан Республикасының дәүләт символлары турында» Татарстан Республикасы Законының 9 статьясына үзгәрешләр кертү хакында

«Татарстан Республикасының дәүләт символлары турында» 1999 елның 14 июлендәге 2284 номерлы Татарстан Республикасы Законының 9 статьясына (Татарстан Дәүләт Советы Җыелма басмасы,  1999, № 8 (I өлеш); 2003, № 8; 2006, № 2 (I өлеш), № 11 (I өлеш); 2013, № 3; 2016, № 4; Татарстан Республикасы законнар җыелмасы, 2022, № 83 (I өлеш), 2023, № 27 (I өлеш); 2026, № 2 (I өлеш) түбәндәге үзгәрешләрне кертергә:

а) дүртенче өлешне түбәндәге редакциядә бәян итәргә:
«Татарстан Республикасының Дәүләт флагы дәүләт (муниципаль) милкендәге спорт объектларына, милек рәвешләренә карамастан, гомуми белем бирү оешмалары биналарына, яшьләр сәясәтен гамәлгә ашыру буенча эшчәнлек алып баручы дәүләт учреждениеләренә һәм муниципаль учреждениеләргә (яшьләр сәясәте учреждениеләренә) даими элеп куела йә даими рәвештә аларның территорияләрендә урнаштырыла.»;
б) түбәндәге эчтәлекле бишенче өлеш өстәргә:
«Татарстан Республикасы Дәүләт флагы,  милек рәвешләренә карамастан, гомуми белем бирү оешмалары, яшьләр сәясәтен гамәлгә ашыру буенча эшчәнлек алып баручы дәүләт учреждениеләре һәм муниципаль учреждениеләр (яшьләр сәясәте учреждениеләре)  тарафыннан уздырыла торган массакүләм чаралар вакытында, шулай ук рәсми физик культура чаралары һәм  рәсми спорт чаралары  үткәргән вакытта күтәрелә (куела).».

Әлеге Закон рәсми басылып чыккан көненнән соң 10 көн узгач үз көченә керә.

